Branderplankryer | | INK Branderplankryer – INK
Datum gepubliseer: 9 April 2017 Aantal woorde: 72 149 Kere gelees ♥1
op die kruin van ‘n golf
deel van ‘n groot geheel
vra nie waar die brander gaan
gee oor aan ‘n groter mag
word so volkome vry
om saam met die brander te ry
Here, ek wil ook so vry wees
my aan U oorgee
dans op die deinings van die see
maar telkens neem ek mag in eie hand
tuimel van die kruin van die golf
word verfrommel in die sand dis koud - INK - INK dis koud - INK
Titel: dis koud
Datum gepubliseer: 12 Junie 2019 Aantal woorde: 132 35 Kere gelees ♥Hou van
die wind sleur my mee vandag
my duin is ‘n fladder van droë blare
dit suis en kreun tussen die duine strate
selfs my fisante vriende hou bek toe en sit stil
koue vloei van wit berge af na benede
soos vloeibare skitter wit gedagtes wat skroei
sover dit deur kloof en dal beweeg tot teen die see
klein wild is ingegrawe onder fynbos takke en bibber
in die wit huisies is daar min beweging
hier en daar teug daar ‘n kaggel rokie regop
selfs die bouers is traag om op steiers te staan
stoom staan soos rokies op oor koue water krane
sonstrale soek gaatjies om deur wolke te skyn
mens en dier soek hoekies om in te skuil teen wind
ver oor die weskus-see kom daar koue fronte aangeseil